24 เจแปน

24 เจแปน หรือ หน่วยระห่ำ ดับแผนทรชน (Tuentifō Japan; มักเขียน 24 JAPAN) เป็นละครโทรทัศน์ญี่ปุ่นระทึกขวัญ ที่ดัดแปลงมาจากละครชุดทางโทรทัศน์อเมริกัน24 ชั่วโมงอันตราย ของสถานีโทรทัศน์ฟ็อกซ์ ออกอากาศทางสถานีโทรทัศน์ทีวีอาซาฮิ ตั้งแต่วันที่ 9 ตุลาคม ค.ศ. 2020 จนถึง 26 มีนาคม ค.ศ. 2021 สร้างโดยโจเอล เซอร์โนว์ และ โรเบิร์ต โคชราน นำแสดงโดย โทชิอากิ คาราซาวะ นอกจากนี้24 เจแปน ยังเป็นละครโทรทัศน์เพื่อการเฉลิมฉลองครบรอบ 60 ปีของการก่อตั้งทีวีอาซาฮิ
24 เจแปน ให้ความสนใจกับ เก็มบะ ชิโด เจ้าหน้าที่หน่วยต่อต้านการก่อการร้ายที่ตั้งอยู่ในโตเกียว ครอบครัวของเขา และเนื้อเรื่องที่เกี่ยวข้องกับการลอบสังหารอูราระ อาซากูระ ผู้ที่ถูกกำหนดให้เป็นนายกรัฐมนตรีหญิงคนแรกของประเทศญี่ปุ่น ผู้ชมบางคนรู้สึกว่าโดยภาพรวมของเนื้อเรื่อง 24 เจแปน นั้นดำเนินช้ากว่าละครชุดต้นฉบับที่ดำเนินไปด้วยความรวดเร็ว 24 เจแปน ดำเนินเรื่องคล้ายกับฤดูกาลที่ 1 ของ24 ชั่วโมงอันตราย แต่มีเทคโนโลยีที่ทันสมัยกว่า

**ตัวละคร**
 เก็มบะ ชิโด แสดงโดย โทชิอากิ คาราซาวะ
 ตัวละครที่ได้รับต้นแบบจากแจ๊ค บาวเออร์ เจ้าหน้าที่จากหน่วยต่อต้านการก่อการร้าย (ซีทียู) หัวหน้ากลุ่มเอ หมวด 1 (テロ対策ユニット第1支部A班) ชิโดได้รับมอบหมายหน้าที่ให้ปกป้องอูราระ อาซากูระ นักการเมืองที่เป็นตัวเต็งนายกรัฐมนตรีหญิงคนแรกของประเทศญี่ปุ่น- ริกกะ ชิโด แสดงโดย ทาเอะ คิมูระ
 ตัวละครที่ได้รับต้นแบบจากเทรี่ บาวเออร์ ภรรยาของเก็มบะ- มิยู ชิโด แสดงโดย ฮิโยริ ซากูราดะ
 ตัวละครที่ได้รับต้นแบบจากคิม บาวเออร์ ลูกสาวของเก็มบะและริกกะ- อิตสึกิ มิซูอิชิ แสดงโดย ชิอากิ คูริยามะ
 ตัวละครที่ได้รับต้นแบบจากนีน่า ไมเออรส์ เจ้าหน้าที่ซีทียู- ทากูมิ นันโจ แสดงโดย ฮิโรยูกิ อิเกอูจิ
 ตัวละครที่ได้รับต้นแบบจากโทนี่ อัลเมดา เจ้าหน้าที่ถอดรหัสซีทียู- อูราระ อาซากูระ แสดงโดย ยูกิเอะ นากามะ
 ตัวละครที่ได้รับต้นแบบจากเดวิด พาล์มเมอร์ ตัวเต็งนายกรัฐมนตรีหญิงคนแรกของประเทศญี่ปุ่น- โยเฮ อาซากูระ แสดงโดย มิจิตากะ สึสึอิ
 ตัวละครที่ได้รับต้นแบบจากเชอร์รี พาล์มเมอร์ สามีของอูราระ

**การผลิต**
เอมี่ คันดะ ผู้อำนวยการผลิตของทีวีอาซาฮิ กล่าวว่า ทเวนตีเซนจูรีฟอกซ์ บริษัทที่ถือลิขสิทธิ์ต้นฉบับนั้นอนุญาตให้มีการผลิต24 เจแปน ขึ้นหลังการเจรจา 4 ถึง 5 ปี เพื่อขอลิขสิทธิ์ การผลิตจึงเกิดขึ้นได้ตามหลักพื้นฐานที่จะต้องมี 24 ตอนและจะถูกแบ่งออกเป็น 2 ฤดูกาล ซึ่งแตกต่างจากจากวิธีการออกอากาศของละครโทรทัศน์ญี่ปุ่นโดยปกติ
24 เจแปน ผลิตโดยโททัลมีเดียคอมมูนิเคชันสำหรับการออกอากาศทางทีวีอาซาฮิ และเขียนโดยชูเก นางาซากะ ระหว่างการผลิตนั้นเกิดปัญหาด้านการดัดแปลงให้เข้ากับญี่ปุ่น เช่น การใช้ปืนโดยหน่วยงานที่ไม่ใช่ตำรวจ และการเปลี่ยนแปลงภายในครอบครัวของอูราระ อาซากูระ ได้รับความสนใจเป็นอย่างมาก ผู้อำนวยการผลิตทราบถึงปัญหาดังกล่าว แต่อย่างไรก็ตามละครชุดดั้งเดิมยังคงเป็นที่สนใจมากกว่าในประเทศญี่ปุ่น และการดัดแปลงเนื้อเรื่องให้เข้ากับองค์ประกอบความเป็นญี่ปุ่นอาจได้รับการวิจารณ์

**ผลตอบรับ**
ก่อนการออกอากาศของ24 เจแปน ข้อกังขาโดยสาธารณชนเกี่ยวกับความเป็นไปได้ของญี่ปุ่นในการดัดแปลงแนวคิดของ24 ชั่วโมงอันตราย ข้อกังวลส่วนใหญ่ที่ได้รับการพูดถึงโดยนักวิจารณ์คนหนึ่งกล่าวว่า ประเภทของความรุนแรงที่เกี่ยวข้องกับอาวุธปืนและการก่อการร้ายที่แสดงให้เห็นในละครชุดดั้งเดิมนั้นอาจไม่สมจริงในองค์ประกอบความเป็นญี่ปุ่น เพราะการก่อการร้ายครั้งใหญ่ ๆ ไม่ได้เกิดขึ้นอีกนับตั้งแต่การโจมตีซับเวย์โตเกียวด้วยซารินในวันที่ 20 มีนาคม ค.ศ. 1995 นอกจากนี้ยังมีข้อกังวลที่ว่า คาราซาวะนั้นอาจไม่ใช่ตัวเลือกที่ดีที่สุดในการเติมเต็มบทบาทของเก็มบะ ชิโด เนื่องจากความแตกต่างในด้านของอายุระหว่างเขาและคีเฟอร์ ซูเธอร์แลนด์ ในวันที่มีการถ่ายทำ24 ชั่วโมงอันตราย ในปี 2001 (คาราซาวะอายุ 57 ปีในวันถ่ายทำ ขณะที่ซูเธอร์แลนด์อายุ 34 ปีเมื่อเขาเริ่มแสดงละครชุดดังกล่าว)

**อ้างอิง**
หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีทีวีอาซาฮิ